CELEX: 62018CN0238
Language: hr
Date: 2018-04-03 00:00:00
Title: Predmet C-238/18: Tužba podnesena 3. travnja 2018. – Europska središnja banka protiv Republike Latvije

7.5.2018   
            
            
               HR
            
            
               Službeni list Europske unije
            
            
               C 161/44
            
         Tužba podnesena 3. travnja 2018. – Europska središnja banka protiv Republike Latvije
   (Predmet C-238/18)
   (2018/C 161/49)
   Jezik postupka: latvijski
   
      Stranke
   
   
      Tužitelj: Europska središnja banka (zastupnici: C. Zilioli, C. Kroppenstedt i K. Kaiser, agenti, D. Sarmiento Ramírez-Escudero, odvjetnik)
   
      Tuženik: Republika Latvija
   
      Tužbeni zahtjev
   
   Europska središnja banka od Suda zahtijeva da:
   
               —
            
            
               u skladu s člankom 24. prvim stavkom Statuta Suda Europske unije i člankom 62. Poslovnika Suda, zatraži od Republike Latvije da dostavi sve relevantne informacije u vezi s istragom u tijeku koju provodi Korupcijas novēršanas un apkarošanas birojs (Ured za suzbijanje i borbu protiv korupcije) protiv guvernera Banke Latvije;
            
         
               —
            
            
               u skladu s člankom 14. stavkom 2. Statuta Europskog sustava središnjih banaka i Europske središnje banke, proglasi da je Republika Latvija povrijedila stavak 2. navedene odredbe:
               
                           —
                        
                        
                           jer je guvernera Banke Latvije razriješila dužnosti prije nego što je donesena osuđujuća presuda neovisnog sudskog tijela koje je meritorno razmotrilo predmet,
                        
                     
                           —
                        
                        
                           pri čemu, ako to potvrde činjenice koje izloži Republika Latvija, u ovom predmetu ne postoje izvanredne okolnosti koje bi opravdale njegovo razrješenje s dužnosti.
                        
                     
         
               —
            
            
               naloži Republici Latviji snošenje troškova.
            
         
      Tužbeni razlozi i glavni argumenti
   
   ESB navodi da je Republika Latvija povrijedila članak 14. stavak 2. Statuta Europskog sustava središnjih banaka i Europske središnje banke kada je guvernera Banke Latvije razriješila njegove dužnosti primjenom privremene sigurnosne mjere, a da pritom nije raspolagala osuđujućom presudom neovisnog sudskog tijela koje je meritorno razmotrilo predmet.